stanford-oval/wikipedia huggingface dataset:
ברית הקנאים
בעקבות מעצר המחתרת

בעקבות הטענות על יחסה של המשטרה אל העצורים הוקמה ועדת חקירה פרלמנטרית לחקירת ההאשמות אלו. בראשות הוועדה עמדה חברת הכנסת חנה למדן ובה היו חברים גם חברי הכנסת יוחנן באדר, הרצל ברגר, דוד הכהן, זרח ורהפטיג, אידוב כהן ויוסף ספיר. הוועדה מצאה כי ההתנהגות כלפי העצורים הייתה "בניגוד לחוק, פוגעת בעצורים ובכבוד האדם, במקרים רבים בלתי הוגנת ומשפילה", ומצאה כי המדובר בהתנהגות מתוכננת ומנוהלת מגבוה, ולא במקרה בודד של התנהגות לא ראויה של קצין או שוטר. הומלץ כי הממשלה תבחן דרכים למנוע התנהגות מסוג זה בעתיד, וכי ועדת הפנים של הכנסת תמנה ועדת מומחים לשינוי היחס לעצורים.
סערה נוספת עורר המעצר המנהלי, תוך שימוש בתקנות ההגנה לשעת חירום, ששימשו את שלטונות המנדט הבריטי כנגד אנשי היישוב בימים שלפני קום המדינה. בדיון סוער שהתקיים בכנסת לאחר מעצר החשודים העלו חברי כנסת רבים מן האופוזיציה, ובהם מנחם בגין, אנשי מפ"ם ואנשי החזית הדתית את טענותיהם כנגד הפעלת "סעיף 111" למעצרם המנהלי של אנשי המחתרת. משה שרת השיב כי כאשר מדובר במעשים כה חמורים, יש מקום להשתמש בחקיקת החירום על מנת להגן על הדמוקרטיה. שרת כינה את ההתארגנות "ארגון טרוריסטי" וקבע כי ”זהו קשר בהיחבא, קונספירטיבי, נגד חוקי המדינה ונגד ביטחון המדינה. זהו נסיון להשליט אלמות במקום החוק בחיינו הציבוריים.” בסיומו של הדיון הסוער החליטה הכנסת לבטל את תקנות שעת החירום, ולחוקק חוק חדש להגנת המדינה, וזאת ברוב של 53 כנגד 49 חכ"ים. נקבע אף הרכבה של ועדת שרים בראשות שר הפנים חיים משה שפירא שתפקידה "לברר את כל השאלות הכרוכות בהפעלת 'הסעיף 111' כנגד קבוצת הצעירים החשודים במעשי אלמות" החלטה זו הייתה הצהרתית בלבד, התקנות נשארו בתוקף שנים רבות וועדת השרים לא מסרה את מסקנותיה.
מורשת ברית הקנאים

מעשי המחתרות האלימות בעלות האופי הקיצוני-דתי, המשיכו במהלך השנים 1951–1953, עד שגוועו בעקבות פעילות השב"כ ושינוי האווירה הציבורית. נראה כי גם במחתרת "מלכות ישראל" המכונה "מחתרת צריפין" היו חברים בהתארגנויות "המחנה" ו"ברית הקנאים". "מלכות ישראל" פורקה על ידי השב"כ בשנת 1953 והוכרזה "ארגון טרור".
אנשי "ברית הקנאים" זכו להגיע לעמדות מפתח במדינה. הרב מרדכי אליהו היה לדיין, ולאחר מכן מונה לראשון לציון - הרב הספרדי הראשי במדינת ישראל. הוא נחשב לאחד ממנהיגיו החשובים של הזרם הדתי לאומי, עד מותו בשנת 2010. שלמה לורינץ (שלא הועמד לדין על חברותו ב"ברית הקנאים") היה לחבר הכנסת עוד בשנת 1951, שבועות ספורים לאחר שחרורו מן המעצר, וכיהן בכנסת ברציפות עד לשנת 1984. לורינץ כיהן בתפקיד יו"ר ועדת הכספים של הכנסת. יהודה רידר היה לימים לראש המועצה המקומית קריית ארבע.
לימים התבטא הרב אליהו באשר לברית הקנאים במילים - ”אני מודה בטעות שעשיתי [...] את דעותיי לא שיניתי, אבל הדרך שבחרתי ללכת בה אז הייתה בהחלט מוטעית”.
לקריאה נוספת

מיכאל בר זהר, הממונה, הוצאת ויידנפלד וניקולסון, 1970.
איסר הראל, ביטחון ודמוקרטיה, עידנים, 1989.
אברהם דסקל, התנהגות אופוזיציונית חוץ פרלמנטרית בראשית המדינה, ברית קנאים ומלכות ישראל, עבודת מוסמך, אוניברסיטת בר-אילן, תש"ן.
הערות שוליים

↑  מיכאל בר זוהר, "הממונה", הוצאת ויידנפלד וניקולסון, ירושלים 1970, עמ' 101 (להלן:"הממונה")
↑  נתגלתה תעלומת "המגף השחור" ומכתבי האיום, דבר, 15 במאי 1953
↑  שילומים, מחתרות, משפט קסטנר, דבר, 24 באפריל 1958
1 2 3 4  "הממונה", עמ' 97
1 2 3 4 5 6 7 8  גילויים נוספים על "מבצע כלה", דבר, 1 ביוני 1951
1 2 3 4  החל משפטם של עצורי "ברית הקנאים", דבר, 31 במאי 1951
1 2 3 4  "הממונה", עמ' 98
↑  "הממונה", עמ' 96
1 2  "חוקי החרום הופעלו נגד הקנאים", ידיעות אחרונות, 17.5.1951
1 2  סוכל נסיון חבלה בכנסת, דבר, 16 במאי 1951
↑  כלואי מחנה ג'למי מגוללים פרשת עינוייהם במעצר, קול העם, 12 ביוני 1951
1 2  דין וחשבון של ועדת החקירה הפרלמנטרית בעניין עצירי המחנה בג'למי, נספח ל"דברי הכנסת"
↑  קלוד קליין, על ההגדרה המשפטית של המשטר הפרלמנטרי ועל הפרלמנטריזם הישראלי, משפטים ה, תשל"ג-תשל"ד
↑  פסק הדין במשפט קנאי הדת, דבר, 26 במרץ 1952
↑  "הממונה", עמ' 99
↑  אין להפקיר את ביטחון המדינה והדמוקרטיה, דבר, 22 במאי 1951
↑  ארגון טירוריסטי תכנן מעשי חבלה בכנסת ובמוסדות הממשלה, דבר, 22 במאי 1951
↑  הכנסת החליטה על ביטול התקנות לשעת חירום והכנת חוק חדש להגנת המדינה, דבר, 23 במאי 1951
↑  נקבעה ועדת השרים בקשר להפעלת סעיף 111 כנגד חשודי "ברית הקנאים", דבר, 25 במאי 1951
↑  שלי לוי, יונתן ארליך, ‏אלימות פוליטית מצד יהודים בישראל, באתר מרכז המחקר והמידע (ממ"מ) של הכנסת, 17.8.05
↑  "הרב מרדכי אליהו", בתוך: יאיר שלג, אחרי רבים – להטות? עמדות רבנים בישראל כלפי הדמוקרטיה, באתר המכון הישראלי לדמוקרטיה, 2006
| --- | --- |
בקרת זהויות :  NLI: 987012335875305171 
איסר הראל, הממונה על שירותי הביטחון, שפעולתו הביאה למעצר אנשי המחתרת
שלמה לורינץ, עם בחירתו לכנסת, חודשים ספורים לאחר מעצרו כחבר במחתרת ברית הקנאים
באפלו בילס

באפלו בילס (באנגלית: Buffalo Bills; כינוי: בילס) היא קבוצת פוטבול מקצועית מהעיר באפלו במדינת ניו יורק שבארצות הברית. משחקי הבית שלה נערכים באורצ'רד פארק, פרבר של העיר באפלו. הקבוצה משחקת בבית המזרחי של ה-AFC, חלק מליגת הפוטבול הלאומית (NFL). הקבוצה החלה לשחק במסגרת ליגת הפוטבול האמריקאית (AFL) בשנת 1960 ולאחר מיזוג הליגה האמריקאית והלאומית, החלה לשחק כחלק מה-NFL.
הקבוצה קרויה על-שם באפלו ביל קודי, כינוי שהתקבל בתחרות מקומית. קבוצת המעודדות קרויה הבאפלו ג'ילס (בסלנג אמריקאי - בחורות), והקמיע שלהם הוא בילי באפלו.
באפלו היא הקבוצה הראשונה והיחידה עד כה שזכתה 4 פעמים ברציפות בגמר ה-AFC. הקבוצה זכתה פעמיים ברציפות באליפות ה-AFL בשנים 1964–1965, אך לא זכתה בסופרבול מאז מיזוג הליגות.
הבילס עורכים את מחנות האימונים שלהם במכללת סיינט ג'ון פישר, בפיטספורד, מדינת ניו-יורק. נכון ל-2007, זו הקבוצה היחידה ממדינת ניו-יורק שמשחקת בפועל בשטחי המדינה. הקבוצות האחרות מאותה מדינה, הניו יורק ג'איינטס והניו יורק ג'טס, משחקות בפרבר ליד מזרח רות'פורד בניו ג'רזי שמחוץ לניו יורק.
היסטוריה > השנים ב-AFL

כאשר לאמר האנט הכריז על הקמת ליגת הפוטבול האמריקנית בקיץ 1959, החליט ראלף וילסון, אחד המשקיעים של קבוצת הדטרויט ליונס (שהחזיק באחוזים מעטים משליטת הקבוצה) להקים קבוצה בליגה החדשה. לאחר שנכשל בהקמת קבוצה במיאמי, פנה לבאפלו וייסד שם את הקבוצה. מיד לאחר מכן שלח מברק להאנט ובו נאמר - "תחשיב גם אותי ובאפלו" ("Count me in with Buffalo"). אחרי שהתחילה לשחק אימצה הקבוצה את שמה של הקבוצה הקודמת שהייתה בבאפלו ושיחקה בליגה אחרת (AAFC). ב-28 באוקטובר 1959, באפלו הפכה לקבוצה השמינית של ה-AFL באופן רשמי.
במהלך שנות ה-60 זכתה הקבוצה באליפות ה-AFL פעמיים: ב-1964 וב-1965, וכן הייתה הקבוצה אחת משלוש שהצליחו להגיע שלוש פעמים ברציפות למשחק האליפות, וקבוצת ה-AFL היחידה ששיחקה בפלייאוף ארבע שנים ברציפות (1963–1966).
ב-AFL, שנחשבה לליגה התקפית ביותר, הבילס הייתה קבוצת הגנה טובה. בשנת 1964, בזכות ההגנה הטובה שלה, הייתה לקבוצה הראשונה שניצחה ב-13 משחקים (כולל משחק האליפות). במהלך אותה שנה הם השיגו 913 יארדים מתוך 300 ניסיונות על הקרקע במהלך העונה הסדירה, שהיה לשיא בפוטבול המקצועני. ההגנה רשמה גם 50 הפלות קוורטרבק וזהו שיא קבוצה שנשאר עד היום. כמו כן ההגנה ספגה רק ארבעה טאצ'דאונים בריצה, והחלה רצף של שבעה עשר משחקים ברציפות בה הקבוצה היריבה לא הבקיעה טאצ'דאון בריצה, רצף שנקטע רק בעונת 1965. השחקן היחיד שהוצג בהיכל התהילה של הפוטבול האמריקני בלי ששיחק ב-NFL היה הגארד בילי שאו מקבוצת 1964.
היסטוריה > שנות ה-70 ותחילת שנות ה-80

לפני עונת 1969 הבילס בחרו בדראפט את הרץ האחורי או.ג'יי סימפסון, שהיה לדמות המייצגת של הקבוצה במהלך שנות ה-70. הבילס הצטרפו ל-NFL לאחר המיזוג שהתרחש בשנת 1970. בשנה אחת הקוורטרבק ג'ו פרגוסן, סימפסון והקבוצה המחשמלת (כינוי שניתן לליין ההתקפי של הקבוצה) רשמו עונה של 2000 יארד וסימפסון נבחר ל-MVP של העונה הסדירה, והבילס זכו במאזן חיובי ראשון מאז 1966. החל משנת 1973 משחקי הבית של הקבוצה נערכים באצטדיון חדש.
הבילס הגיעו לפלייאוף בשנת 1974 אבל הפסידו בסיבוב הראשון לקבוצה שלבסוף זכתה בסופרבול אותה שנה, הפיטסבורג סטילרס.
הפעם הבאה שהבילס הגיעו לפלייאוף הייתה בשנת 1980, הם עשו זאת תוך ניצחון על הקבוצה שנחשבת ליריבתם המרה, המיאמי דולפינס, בפעם הראשונה מזה 11 שנים. בדרכם לפלייאוף זכו בתואר אלופי ה-AFC מערב. בשנה לאחר מכן הם הפסידו את תואר האליפות למיאמי, אבל זכו במשחק הפלייאוף הראשון שלהם נגד הניו יורק ג'טס, אבל הפסידו לאלופי ה-AFC (בסופו של דבר) סינסינטי בנגלס.
היסטוריה > אמצע שנות השמונים עד סוף שנות התשעים: ג'ים קלי וה-K-gun

בדראפט של שנת 1983 בחרו הבילס את הקוורטרבק ג'ים קלי בתור המחליף של הקוורטרבק המזדקן, ג'ו פרגוסון. אך קלי העדיף לשחק ב-USFL. הבילס סיימו עם מאזן של 2–14 בשנים 1984 ו-1985. לבסוף, הצטרף קלי לבילס בעונת 1986, לאחר שלא זכה להצלחה ב-USFL. באמצע העונה פיטרה הנהלת הבילס את המאמן, האנק בוליו, והחליפו אותו במאמן מארב לוי (המאמן לשעבר של הקנזס סיטי צ'יפס). לוי והמנהל הכללי ביל פולין הצליחו ליצור קבוצה בעלת משחק אווירי טוב עם התופס אנדרה ריד, הגנה שהונהגה על ידי הבחירה מס' 1 בדראפט ברוס סמית', וקו התקפי מצטיין שהונהג על ידי הסנטר קנת האל.
בשנת 1990, בעונת הרוקי של הרץ האחורי ת'רמן תומאס, סיימו הבילס עם מאזן חיובי של 13-3 ואליפות ה-AFC מזרח בפעם הראשונה מתוך ארבע פעמים רצופות. אחרי שנתיים הבילס התחילו לשחק בהתקפת הארי-אפ (בדרך כלל כשהקוורטרבק קלי עומד ב-Shoutgun ומכאן השם K-gun) ורצו לאחת העונות המוצלחות ב-NFL. הם סיימו את העונה הסדירה עם מאזן 3–13 והביסו את המיאמי דולפינס ואת הלוס אנג'לס ריידרס בתוצאה: 51-3 בפלייאוף בדרכם לסופרבול XXV בו הפסידו לניו יורק ג'איינטס בנקודה אחת בלבד, בתוצאה 19–20.
הבילס לא התקשו גם בעונת 1991 כשסיימו עם מאזן 13-3, כאשר ת'רמן תומאס זוכה בתואר שחקן ההתקפה של השנה. בפלייאוף התמודדו בקלות מול הקנזס סיטי צ'יפס ועברו גם את דנבר ברונקוס במאבק בין ההגנות כדי לזכות באליפות ה-AFC. אולם, הם הפסידו בסופרבול XXVI לוושינגטון רדסקינס, בתוצאה של 24–37.
הבילס הפסידו את תואר אלופי ה-AFC מזרח למיאמי בשנת 1992. כמו כן הקוורטרבק ג'ים קלי נפצע במשחק האחרון של העונה הסדירה. הקוורטרבק המחליף, פרנק ריץ', שיחק בפלייאוף במשחק הוויילד קארד נגד היוסטון אויילרס. הבילס הגיעו לפיגור 35-3 בתחילת הרבע השלישי, אבל הצליחו להבקיע במספר החזקות רצופות כדי להשוות ולכפות הארכה למשחק. סטיב קריסטי הבקיע את שער השדה בהארכה וקבע תוצאה של 41-38 ובכך השלים את המהפך הגדול בהיסטוריה של ה-NFL. בהמשך, הבילס ניצחו את הפיטסבורג סטילרס בגמר האזורי וכן ניצחו את היריבים ממיאמי בגמר המחוזי, וכך הגיעו בפעם השלישית ברציפות למשחק הגמר - הסופרבול XXVII. במשחק זה הפסידו לדאלאס קאובויס בתוצאה של 17–57.
באפלו זכו באליפות ה-AFC מזרח בעונת 1993 עם מאזן של 12-4 והגיעו לגמר (סופרבול XXVIII) למשחק חוזר מול דאלאס קאובויס, בו הפסידו שנית בתוצאה של 13–30.
במהלך התקופה הזו ביסס את עצמו שחקן הקבוצות המיוחדות סטיב טאסקר כשחקן הטוב ביותר בעמדה שלו.
בעונת 1995, עם הליינבקר ברייס פאפ שהנהיג את ההגנה, באפלו שוב הגיעו לפלייאוף עם מאזן של 10-6 וניצחו את מיאמי במשחק הווילד קארד. הם לא זכו להגיע לסופרבול משום שהפסידו לסטילרס 21–40 בגמר האזורי.
בעונת 1996 הבילס ראו את העליונות שלהם ב-AFC מערב עוברת לקבוצה המתחזקת של ניו אינגלנד פטריוטס, אך הצליחו להגיע לפלייאוף באמצעות הוויילד קארד. לבסוף הפסידו ל"סינדרלה" של העונה ג'קסונוויל ג'אגוארס, הקבוצה האורחת הראשונה שניצחה במשחק פלייאוף בבאפלו. ג'ים קלי פרש אחרי עונת 1996 והרץ האחורי תומאס פינה את מקומו לרץ האחורי הצעיר אנטואן סמית'. חסרונו של קלי הורגש כבר בעונת 1997 כשהבילס סיימו עם מאזן שלילי של 6–10. המאמן מארב לוי פרש בסוף העונה.
סיימון דייוויס

סיימון דייוויס (Simon Davies; נולד ב-23 באוקטובר 1979 בהוורפורדווסט) הוא כדורגלן עבר ולשי ששיחק בעמדת הקשר הימני. לזכותו של דייוויס 58 הופעות בנבחרת ויילס.
קריירה

דייוויס החל את הקריירה בקבוצת הנוער של רקסהאם, ובגיל 15 עבר לקבוצה המקבילה של פיטרבורו יונייטד. לאחר שסיים את אקדמיית הנוער של פיטרבורו הוא הפך לשחקן הרכב קבוע בקבוצה הבוגרת, ועד גיל 20 צבר למעלה מ-50 הופעות ליגה. הוא הפגין יכולת טובה בעת שנבחן במנצ'סטר יונייטד ביולי 1999, ובעקבות כך החליט ג'ורג' גרהאם, מאמן טוטנהאם הוטספר, להביא את השחקן לווייט הארט ליין.
הוא ערך את הופעת הבכורה שלו בטוטנהאם בהפסד 0 - 2 לליברפול ב-9 באפריל 2000, ובחודשים הראשונים של העונה היה בעיקר מחליף. אולם, ב-17 בפברואר 2001 הוא עלה כמחליף במשחק הסיבוב החמישי של גביע ה-FA מול סטוקפורט סיטי, במקום אויבינד ליאונרדסן הפצוע, והצליח להבקיע שני שערים. לאחר מכן הוא הפך לשחקן הרכב קבוע בטוטנהאם, ובמשך חמש השנים שלו שם, שהיו רצופות בפציעות חוזרות ונשנות, הוא צבר בסך הכל 154 הופעות.
ב-26 במאי 2005 הועבר דייוויס לאברטון תמורת 4 מיליון לירות שטרלינג, ובעקבות כך זכה לראשונה בקריירה להזדמנות לשחק בליגת האלופות. הוא לא שיחק היטב בעונתו הראשונה באברטון, והבקיע בה רק שער אחד בניצחון על ברמינגהאם סיטי.
ב-ינואר 2007 עזב דייוויס את אברטון וחתם בפולהאם, במקום הצרפתי סטיד מלבראנק. ב-30 בינואר 2007 ערך את הופעת הבכורה בפולהאם, במשחק הפרמייר ליג מול שפילד יונייטד. הוא היה לשחקן הרכב קבוע בפולהאם, ואף הבקיע מספר שערים ובישל נוספים. הוא נחשב לאחד השחקנים האהובים על אוהדי הקבוצה, ואף נבחר לשחקן העונה של פולהאם לעונת 2007/2008.
דייוויס העפיל עם הקבוצה לגמר הליגה האירופית 2010, שם כבש את שער השוויון הזמני בהפסד 2-1 בהארכה לאתלטיקו מדריד.
קריירה בינלאומית

דייוויס ערך את הופעת הבכורה שלו בנבחרת ויילס במוקדמות מונדיאל 2002 מול נבחרת אוקראינה. דייוויס שיחק 58 משחקים בינלאומיים עבור מולדתו, בהם כבש 6 שערים.
תיבת תהודה (תקשורת)

תיבת תהודה היא סביבה שבה אדם נתקל רק במידע או בדעות המשקפות ומחזקות את דעותיו שלו עצמו.
בתחום התקשורת, תיבת תהודה או מרחב הדהוד תקשורתי היא סביבה שבה אדם נתקל רק באמונות או דעות הדומות לאלו שלו עצמו, ולא נאלץ לשקול דעות חלופיות.
תיבות תהודה הן קהילות סגורות, וירטאוליות או ממשיות, שבהן אנשים מתקשרים עם אנשים שדומים להם ודעותיהם משקפות את שלהם. המונח מושאל מהמונח תיבת תהודה בתחום המוזיקה, שהיא מתחם חלול המשמש לייצור הדהוד.
כללי

האינטרנט הרחיב את הטווח והזמינות של מידע פוליטי. הפן החיובי הוא הימצאות מידע ודעות זמינים באופן חופשי לטובת כלל הציבור; בצד הנגדי, יש אפשרות שמתוך המבחר הגדול של מקורות מידע אנשים יבחרו להיחשף באופן סלקטיבי רק לערוצים שאיתם הם מזדהים אידאולוגית. במצב כזה נוצרת תיבת תהודה תקשורתית, שבה בעל עניין אחד יכול לייצר פריטי מידע שקריים ואנשים ששייכים לאותה תיבת תהודה תקשורתית יחזרו עליהם שוב ושוב (לעיתים קרובות בצורה מוגזמת או מעוותת אחרת) עד שרוב האנשים יניחו כי יש אמת במידע הזה.
תיבות תהודה תקשורתיות ברשתות החברתיות נובעות משילוב של שני גורמים: אחד - בחירות שמבצע המשתמש עצמו ושני - סינון שהאלגוריתם של הרשת החברתית מבצע עבורו, כדי להפוך את המסר ליותר אטרקטיבי. קיימת אפשרות שמצב עניינים זה כולא את המשתמשים בבועת פילטר וכתוצאה מכך הם לא מודעים לעובדה שקיים מידע שהם שלא נחשפים אליו. בכך שמותאם תוכן לטעם האישי של כל משתמש אף מתעצמת בועת הפילטר. בעוד שבעת צפייה או האזנה לשידור חדשות יש אפשרות שאדם יהיה חשוף באופן אקראי למידע שונה או לדעות סותרות, בתוכן המקוון האדם צפוי פחות להיתקל בשתי השקפות על אותו נושא.
הרעיון שאנשים מעדיפים להיחשף לטיעונים התומכים בעמדתם מבוסס בין השאר על מחקרים המראים כי אנשים נוטים לבחור מאמרי חדשות באינטרנט מתוך מקורות שמתאימים לדעותיהם הפוליטיות ומאשרים את השקפותיהם. במסגרת זו קיים הרעיון של רשתות חיזוק ספירליות אשר מסבירות את מערכות החיזוק ההדדי בבחירת אמצעי התקשורת, כאשר אנשים בוחרים מקורות מידע שמאשרים את אמונותיהם, בעקבות כך אמונות אלה מתחזקות ואז הם בוחרים תוכן נוסף אשר מאשר מחדש את אותן אמונות. המונח Cyberbalkanization מתייחס לרעיון שבמהלך הזמן משתמשים נוטים להתפצל לקהילות מקוונות קטנות יותר ויותר, שלהן השקפות עולם הומוגניות, הדוחות מעליהן רעיונות אחרים.
תיבת התהודה התקשורתית משתנה ממשתמש למשתמש ובין נושא לנושא. נושאי שיחה "לוהטים" כגון נישואי להט"ב נידונים יותר רק בתוך קבוצות אידאולוגיות עצמאיות. כאשר משתמשים דנים בנושאים שפחות מעוררים מעורבות רגשית, אנשים מוכנים יותר לתקשר עם מי שמתנגדים לדעותיהם.
היסטוריה

אחד התיאורים הראשונים של המושג נמצא בדו"ח שפורסם בשנת 1996 על ידי "קרן העם למען הדרך האמריקאית" וכותרתו "לקנות תנועה". הדו"ח מסביר, כי כל שנה קרנות שמרניות מממנות ביד רחבה ארגונים שמרניים למיניהם. אותן קרנות פיתחו אסטרטגיית מימון, שבמסגרתה ניתנו מענקים לקבוצות שונות שכל אחת מהן קידמה עמדות ימניות קיצוניות בקרב קהל אחר: אמצעי תקשורת, צוותי חשיבה, תוכניות לימודים אקדמיות, עיתוני מכללות ומלגות. רבים ממקבלי המענקים כמעט שלא זכו למימון ממקורות אחרים.
בשנת 1998 נכתב על ידי חברת הטבק פיליפ מוריס מזכר, שכותרתו "גישה של מרחב הדהוד תקשורתי לשדלנות". המזכר מסביר אסטרטגיה בשם זה, שהוצעה לשימוש בסקרים, בעיקר במסגרת המאבק בבלו שעמד על הפרק. על פיה מנסים לגרום למידע מועדף להדהד ממקורות שונים וביניהם, כדי להגביר את אמינותו בקרב קהל המטרה.
הפצת מידע שגוי

המונח מתייחס גם לאפקט התקשורתי שבו סיפור שגוי - לרוב שמועה שהופיעה לראשונה בניו מדיה - מדווח בערוץ תקשורת באופן מעוות ויוצר דיון תקשורתי. הסיפור מגיע לתקשורת המרכזית. זאת מתמקדת במחלוקת ומסתמכת על מקורות מתווכים ופרשניים, כשהיא נוטה להזניח את הדיווח על העובדות כהווייתן. טענות שווא הרווחות בציבור יכולות לקבל לגיטימציה בדרך זו, גם אם רובם של המקורות מטילים ספק בדיוק העובדתי של הסיפור המקורי.
השפעה על קהילות מקוונות

כאשר מנועי חיפוש או רשתות חברתיות מתוכנתות בצורה בה הן מתאימות את המידע אליו נחשף המשתמש לתכנים המתאימים לדעותיו ותחומי עניינו, עלול להיווצר מצב של מציאות מוכתבת.
תכנות אלגוריתמים בניו מדיה יוצרים סינון התכנים על ידי פילטרים נסתרים מהעין המשתמש וכפועל יוצא, המשתמש מקבל תכנים מותאמים בלי שיודע למעשה שעברו סינון בהתאם למה שהוא אוהב לקרוא, ויותר מזה אינו יודע אילו תכנים סוננו החוצה. יש סכנה בחשיפה כמעט בלעדית למדיה שמחזקת השקפות קיימות. היא יכולה להביא להחלשת ההבנה לצדדים אחרים ולצמצום דעות, וכמו כן ליצור מצג שגוי של המציאות. הדבר עלול להוביל לקיטוב חברתי גובר בין אוכלוסיות שונות,
דרכים למניעת תופעת תיבת התהודה התקשורתית

קיימים רעיונות שונים לגבי האופן שבו ניתן למנוע היווצרות של תיבות תהודה תקשורתיות. האזרחים יכולים לצפות מהממשלות שיטילו בחוק הגבלות, הנחיות והוראות בנוגע לאופן הצגת המידע, כך שהתוצאות ישרתו את המשתמשים ולא רק את החברות המספקות את המידע. מצד שני ניתן לצפות מהחברות עצמן לרגולציה עצמית, למשל על ידי הצגת מידע איכותי שמכבד את המרחב המקוון מבלי לפגוע באינטרסים הכלכליים שלהן ועל ידי יצירת כללים לגבי סדר הצגת המידע. כמו כן ניתן לצפות לאפשרות מוסדרת לערעור במקרה הצורך.
לקראת הבחירות לכנסת ה-22 הושק פרויקט "הפרלמנט" על ידי חוקרים מאוניברסיטת בן-גוריון. הוא מציג באופן מקביל את השיח בטוויטר באגפים הפוליטיים השונים.
דעה שונה

יש חוקרים שמצאו כי החשיפה ברשתות החברתיות היא רחבה יותר ופתוחה ליותר מקורות מידע מאשר החשיפה למקורות המידע הרשמיים. בניגוד לתחושה האינטואיטיבית, הגלישה למקורות מידע רשמיים מורכבת לעיתים קרובות רק מאתר אחד או שניים שאותם האדם נוהג לקרוא באופן קבוע - כגון ה-BBC ו-CNN - בעוד שברשתות החברתיות נחשפים למספר מקורות יותר גדול ומגוון. מחקר בבריטניה מצא שאנשים נוטים לחפש מידע מחוץ לאזור הנוחות שלהם.
באופן פרדוקסלי ניסיונות להתמודד עם תיבת תהודה תקשורתית על ידי שכנוע להיחשף למקורות חדשות מגוונים יותר, עשויים למעשה לייצר קיטוב פוליטי. צוות בראשותו של כריסטופר בייל מאוניברסיטת דיוק חקר את העמדות הפוליטיות בקבוצה של יותר מ-1,600 משתמשי טוויטר. לאחר מכן שילם להם כדי שיקראו ציוצים שנאספו על ידי בוט, שהביעו דעות מהעמדה הפוליטית המנוגדת. נמצא שבמקום שהמשתתפים שביצעו את המטלה יפתחו עמדה מתונה יותר, רובם התחזקו בעמדתם הראשונית.
ראו גם

בועת הפילטר
הטיות פוליטיות בתקשורת
מסגור (תקשורת)
ספירלת השתיקה
דיסאינפורמציה
לכידת קהל
הערות שוליים

↑  תיבת תהודה, המילון האנגלי של אוקספורד
↑  לדוגמה, קבוצת חברים ברשת חברתית שלכולם אותה השקפת עולם שהם מבטאים שוב ושוב ללא מתן ביטוי לדעות סותרות וכך הם מבצרים את הדעה המשותפת
↑  Social Media Echo Chambers & Democratic Discourse, Helen Lawless, 2017, עמוד 8 נצפה באפריל 2019
↑  Bakshy, Eytan; Messing, Solomon; Adamic, Lada A. (2015-06-05). "Exposure to ideologically diverse news and opinion on Facebook". Science (באנגלית). 348 (6239): 1130–1132. doi:10.1126/science.aaa1160. ISSN 0036-8075. PMID 25953820.
↑  Social Media Echo Chambers & Democratic Discourse, Helen Lawless, 2017, עמוד 9 נצפה באפריל 2019
↑  Buying a Movement: Right-Wing Foundations and American Politics, Washington, DC: People for the American Way, 1996
↑  John Scruggs, "The "Echo Chamber" Approach to Advocacy", Philip Morris, Bates No. 2078707451/7452, December 18, 1998.
↑  Beware the Online Filter-Bubble
↑  The echo chamber effect
↑   איתן לשם, חושבים שתנצחו בבחירות? פרויקט חדש מפוצץ את הבועה של הפיד, באתר הארץ, 16 בספטמבר 2019
↑  Its not too late for social media to regulate itself
↑   איתן לשם, חושבים שתנצחו בבחירות? פרויקט חדש מפוצץ את הבועה של הפיד, באתר הארץ, 16 בספטמבר 2019
↑  the myth of the online echo chamber
| מיסאינפורמציה |
| --- | --- | --- |
| מושגי יסוד | מיסאינפורמציה • דיסאינפורמציה • פוסט-אמת • פסאודו-מדע • אנטי-מדע • תאוריית קשר • שכתוב ההיסטוריה • אמיתנות (אנ') • תעמולה • שמועה • שקר |  |
| תקשורת | פייק ניוז • מפלגתנות (אנ') • חדשות סאטיריות (אנ') • עיתונות צהובה • שערורייה עיתונאית • שופר • תקשורת מגויסת • מסגור • הטיות פוליטיות בתקשורת • ספירלת השתיקה • תיבת תהודה • בועת הפילטר • מידע כוזב על מגפת הקורונה • מערך ההסברה של חמאס |  |
| מכחישנות | הכחשת המציאות • הכחשת שינוי האקלים • התנגדות לחיסונים • הכחשת איידס • הכחשת השואה • הכחשת רצח העם הארמני |  |
| בישראל | תאוריות הקשר על רצח יצחק רבין • תאוריות קשר הקשורות לחיות בישראל • מידע כוזב במלחמת חרבות ברזל • הכחשת טבח שבעה באוקטובר |  |
| שיווק | תוכן שיווקי • קליקבייט • פרסום סמוי |  |
| אוריינות מידע | אוריינות מידע (אנ') • אוריינות מדיה • אוריינות דיגיטלית • הפדרציה הבין-לאומית של ארגוני ספריות ומוסדות • הערכת מקורות • בדיקת CRAAP • מכון דוידסון לחינוך מדעי |  |
| בדיקת עובדות | בדיקת עובדות • רשת בדיקת העובדות הבין-לאומית • מהצד השני עם גיא זהר • לא רלוונטי • המשרוקית • פייק ריפורטר • סנופס • מכסחי המיתוסים |  |
לייק.שתף.עקוב

| --- | --- |
כרזת הסרט באנגלית
כרזת הסרט באנגלית
 בימוי:  גלן גרס
 הופק בידי:  אדם הנדריקס ג'ון אייץ'. לאנג גרג גילרט
 תסריט:  גלן גרס
 עריכה:  פרנק אופנצ'ווסקי
 שחקנים ראשיים:  קיינן לונסדייל אמה הורבאט
 צילום:  לין מונקריף
 מדינה:  ארצות הברית ארצות הברית
 חברת הפקה:  בלאמהאוס הפקות Divide/Conquer (אנ') Gunpowder & Sky (אנ') Seer Capital
 חברה מפיצה:  Cinemax (אנ')
 שיטת הפצה:  וידאו על פי דרישה
 הקרנת בכורה:  18 באוקטובר 2017 (Screamfest (אנ')) 31 באוקטובר 2017 (ארצות הברית)
 משך הקרנה:  97 דקות
 שפת הסרט:  אנגלית
 סוגה:  אימה פסיכולוגית (אנ')
 דף הסרט ב־IMDb
לייק.שתף.עקוב (באנגלית: Like, Share, Follow) הוא סרט אימה פסיכולוגית (אנ') אמריקאי משנת 2017. הסרט נכתב ובוים על ידי גלן גרס ומככבים בו קיינן לונסדייל ואמה הורבאט. הסרט הוא הפקה משותפת של החברות "בלאמהאוס הפקות", "Divide/Conquer (אנ')" ו-"Gunpowder & Sky (אנ')".
הקרנת הבכורה של הסרט הייתה בפסטיבל הסרטים Screamfest Horror Film Festival (אנ') ב-18 באוקטובר 2017, ולאחר מכן הוא הופץ על ידי רשת הטלוויזיה "Cinemax (אנ')" ב-31 באוקטובר 2017.
שחקנים

קיינן לונסדייל - גארט הופמן.
אמה הורבאט - של.
נייט הארטלי - לייל.
איימי פאם - קיקי.
אברהם בנרובי (אנ') - הבלש ירדן.
מייקל בוטמן (אנ') - נורמן הופמן.
רמי נוזיק - פטוניה.
מוניקה לופז - מרי.
הפקה

צילומי הסרט החלו ב-15 בספטמבר 2015.
הפצה

הקרנת הבכורה של הסרט הייתה בפסטיבל הסרטים Screamfest Horror Film Festival (אנ') ב-18 באוקטובר 2017 ולאחר מכן הוא הופץ על ידי רשת הטלוויזיה "Cinemax (אנ')" ב-31 באוקטובר 2017.
ביקורות

האתר "Rotten Tomatoes" העניק לסרט ציון של 21% טריות על סמך פחות מ-50 ביקורות.
הערות שוליים

↑  Jonathan Barkan, Exclusive: Like.Share.Follow. Clip Fears YouTube Subscriptions, Dread Central, ‏2017-10-17 (באנגלית אמריקאית)
1 2  Like.Share.Follow, Screamfest, ‏2017-10-19 (ב־)
1 2  Brad Miska, ‘LIKE.SHARE.FOLLOW’ Clip Can’t Move On [Exclusive], Bloody Disgusting!, ‏2017-10-16 (באנגלית אמריקאית)
↑  Like.Share.Follow | Rotten Tomatoes, www.rottentomatoes.com, ‏2017-10-31 (באנגלית)
לנדון ליברון

| --- | --- |

 לידה:  10 במרץ 1991 (בן 33) ג'נר, קנדה 
 מדינה:  קנדה 
 תקופת הפעילות:  מ-2006 
 פרופיל ב-IMDb
 
לנדון ליבוירון (באנגלית: Landon Liboiron נולד ב-10 במרץ 1991  ) הוא שחקן קולנוע וטלוויזיה קנדי.
ביוגרפיה

ליבוירון הוא הצעיר מבין שלושה בנים. הוא גדל בקהילה חקלאית קטנה בג'נר, אלברטה, שם גדלו הוא ושני אחיו הגדולים. הוא בנם של לוריין מאק ומרסל ליבוירון. אמו, אמנית,  ותמכה ברצונו לשחק, והסיעה אותו לוונקובר לשיעורי משחק ואודישנים.
קריירה

ליבוירון שיחק בכמה סרטי טלוויזיה לפני תפקיד הפריצה שלו בסדרת הטלוויזיה של דרמה לנוער הקנדית "דגראסי -הדור הבא" .
בשנת 2011, ליבוירון גילם את ג'וש שאנון בסדרת המדע הבדיוני "טרה נובה", בנה של הדמות הראשית, בגילומו של ג'ייסון או'מרה, ואשתו, בגילומה של שלי קון.
בשנת 2013, לוהק לתפקיד ראשי לצד ביל סקושגורד ופמקה ינסן כתלמיד תיכון ואיש הזאב פיטר רומאננק בסדרה המקורית של נטפליקס, המלוק גרוב.
בשנת 2016 החל לשחק בתפקיד ראשי בסדרת הטלוויזיה "פרונטיר", המשודרת בנטפליקס.
בשנת 2017, ליבוירון לוהק לתפקיד קרטר / סם מיהן במותחן העל-טבעי בהפקת בלאמהאוס, מת או חובה.   הסרט יצא לאקרנים בבתי הקולנוע ב-13 באפריל 2018.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2007 | Crossroads: A Story of Forgiveness | ברודי מורקמי | סרט טלוויזיה של CBS |
| 2007 | Don't Cry Now | סם |  |
| 2007 | Moondance Alexander | פרדי |  |
| 2008 | Mayerthorpe | בריאן רנפילד |  |
| 2008 | Passchendaele | חייל גרמני צעיר |  |
| 2008 | Run Rabbit Run | סקייט פארק קיד |  |
| 2010 | Altitude | ברוס פארקר |  |
| 2010 | Daydream Nation | פול |  |
| 2011 | The Howling: Reborn | וויל קידמן | ישיר לווידאו |
| 2012 | Girl in Progress | טרוור |  |
| 2015 | Burning Bodhi | דילן |  |
| 2018 | מת או חובה | קרטר / סם מיהן |  |
| 2020 | Come True | ג'רמי |  |
| 2023 | Door Mouse | קלי |  |